RANSKAN TALON OSAKKAIDEN TALOKOKOUS 2012
PE 3.2.2012 AHOILLA
PÖYTÄKIRJA			
1.	Paikalla osakkaat:   Markku Aho, Pirkko Aho, Outi Berghäll, Anneli Ollus, Martin Ollus, Leena Ylä-Anttila ja Pekka Ylä –Anttila.
Lisäksi kannanottonsa käsiteltäviin asioihin olivat lähettäneet Harri Luukkanen ja Sari Sahlberg

2.	Valittiin kokouksen puheenjohtajaksi Markku Aho ja sihteeriksi Pirkko Aho

3.	Hyväksyttiin esityslista, jonka isäntä Harri Luukkanen oli lähettänyt kaikille osakkaille.

4.	Sihteeri  luki isännän lähettämän perusteellisen taloraportin vuodelta 2011. Siinä esille tulleita asioita päätettiin käsitellä  kokouksen kuluessa.

5.	 Talouskatsaus 2011

Rahastonhoitaja Martin  Ollus oli lähettänyt havainnolliset katsaukset taloudesta ja sen kehittymisestä kaikille jo etukäteen  sähköpostissa ja kävi tiedot läpi kokouksessa. Todettiin käyntimaksujen kattaneen talon pakolliset menot. Tileillä on rahaa 1009,54 €, jonka katsottiin tulevien käyntimaksujen kanssa riittävän satunnaisiin menoihin vuodelle 2012.  Verannan pöytä, jonka hankinta on päätetty aikaisemmissa kokouksissa , pyritään hankkimaan vuonna 2012.

Martinin raporttien perusteella päätettiin pitää käyntimaksut muuten ennallaan.mutta enemmistöpäätöksellä äänestyksen jälkeen päätettiin nostaa sähkömaksua . Uusi  yhdistetty sähkö- ja vesimaksu on 0,30 €/kWt. Tässä huomioitiin mahdolliset jo kuluvana vuonna tulevat sähkön hinnan korotukset ja samalla pyritään kattamaan myös  vedenkulutusmenot   yhtä maksua käyttäen.  Käyntiraporteissa on edelleen puutteellisuuksia  kulutusten  osalta ja Martin on yrittänyt selvittää lukuja myös talokirjasta talolla käydessään. Tämä päätös tarkoittaa sitä, ettei vieraiden tarvitse enää lukea vesimittaria eikä raportoida sen lukemaa. Osakkaiden toivotaan kuitenkin edelleen raportoivan vesimittarin lukeman, että mahdolliset vuodot huomataan.

Kaikki käyntimaksut on maksettu  ja kaikki osakkaat ovat maksaneet remonttiosuuden. Ison makuuhuoneen remontti on vielä tekemättä, mutta Martin vihjaisi yrittävänsä senkin vielä tänä keväänä tehdä. Kiittäen aikaisemmasta uurastuksesta kokous toivoi hänen toteuttavan aikeensa. Tarveaineet ovat suurimmaksi osaksi ostettuna, mutta jotain pieniä kuluja tietenkin tulee. 

6.	Pöytää  ja loppuremonttia lukuun ottamatta muita hankintoja ei tälle vuodelle ajoitettu. Julkisivuremonttia lykätään toistaiseksi.  Käyntimaksu pysyy  siis ennallaan ja sähkön( ja samalla veden kattava )maksu nousee ollen 0,30 €/kWt.

7.	Keskusteltiin Ranskantalon käyttöä koskevista periaatteista, jotka on kirjattu 13.04.2009.
Kokouksen osanottajilla oli  yleisesti se käsitys, että niin sanotusta yksinoikeusviikko-käytännöstä on siirrytty käytäntöön, jossa kaikki  varaukset ovat voimassa yksinoikeudella   sekä osakkaille että vieraille. Tällaista muutosta ei ole kuitenkaan kirjattu käyttöperiaatteisiin. Keskusteltiin myös varausajan maksimipituudesta, jota nykyiset säännöt eivät tunne. Näin eläkeiän lähestyessä meille kaikille voi tulla mieleen varata talo vaikka koko kesäksi .  Mitä siitä seuraa muiden osakkaiden näkökulmasta? 

Päätettiin, että tarkastellaan käyttöperiaatteita uudelleen seuraavassa osakaskokouksessa vuoden kuluttua mm. varausajan pituutta ja yksinoikeusperiaatetta. Mahdolliset muutosesitykset käyttöperiaatteisiin ja varausperiaatteisiin tulisi lähettää viimeistään 2 viikkoa ennen kokousta isännälle. Keskustelun asiasta voi aloittaa vaikka heti.

Raportointilomake ei edelleenkään aina tule sekä isännälle ja taloudenhoitajalle. Osakkaat ovat vastuussa vieraidensa raporteista. Outi Berghäll lupasi korjata raportointilomakkeeseen seuraavat kohdat: tilinumero IBAN muotoon, tilinomistajan nimi oikeaan muotoon, sähkö- ja vesimaksun suuruus ajan tasalle, vesilukema pois kokonaan lomakkeesta.

Talon isäntänä toiminut Harri Luukkanen  valittiin isännäksi ja Martin Ollus  rahastonhoitajaksi.
Molemmat jo vuosia vastuuta kantaneet  luottamushenkilöt suostuivat kuitenkin vain sillä ehdolla, että samalla  valittaisiin jo nyt uusi isäntä ja rahastonhoitaja seuraavalle vuodelle 2013. Isännäksi vuodelle 2013 he esittivät Pirkko Ahoa ja rahastonhoitajaksi  Pekka Ylä-Anttilaa.  Kokous hyväksyi esitykset, mutta päätti samalla, että luottamustoimia pyritään jatkossa kierrättämään kaksivuotiskausina. 

Päätettiin myös, että kuluvana siirtymävuotena ratkaistaan tiliongelma ja, mikäli mahdollista,  omistuspohjaongelma.  Nythän sekä Suomen että Ranskan tilit ovat edelleen henkilötilejä, mikä tekee niiden käytön hankalaksi  ja haavoittuvaksi.  Ennen seuraavaa kokousta selvitetään myös, mikä olisi jatkossa talon käytännöllisin omistusmuoto. Vaihtoehtoina mainittiin osakeyhtiö , osuuskunta tai yhdistys. Huomioon otettavina seikkoina mainittiin Suomen ja Ranskan lainsäädäntö ja  verotus, perustettavan juridisen henkilön tilihallinta, omistusoikeuden siirto osuuksien yksittäisiltä omistajilta juridiselle henkilölle ja sen osakkaille / jäsenille juridisen henkilön perustamisen yhteydessä, sekä osakkuuden / osuuden / jäsenyyden siirto myöhemmin yksittäisen  osakkaan / jäsenen perilliselle tai ulkopuoliselle henkilölle.  Kokouksen osanottajat lupasivat tahoillaan etsiä yhteyksiä mahdollisiin asiantuntijoihin. Samoin päätettiin vaihtaa tietoja asiasta sitä mukaa, kun jotain uutta ilmenee. 

8.	Puheenjohtaja päätti kokouksen.